2012 (film)
2012 (ing. 2012) — Roland Emmerixin rejissorluğu ilə 2009-cu ildə çəkilmiş amerikan elmi fantastika, fəlakət filmi. Film 2012-ci il fenomeninə əsaslanır. Filmə görə, dünyanın sonunu günəş enerjisindəki dəyişikliklər səbəb olacaq. Qədim maya tayfasının təqviminə əsaslanaraq dünyanın dağılacağına aid bu filmi Hollivud çəkib. Ekranlara yeni çıxan film o qədər populyarlıq qazanıb ki, ABŞ kosmik agentliyi NASA açıqlama yaymaq məcburiyyətində qalıb. NASA-nın internet səhifəsində yayımlanan açıqlamada deyilir: "2012-nin fəlakət ili olacağı haqda deyilənlərin heç bir elmi əsası yoxdur. Dünyamız ən azı 4 milyard ildir varlığını sürdürür və heç bir ciddi elm adamı yaxın illərdə nəsə fövqəladə hadisənin baş verəcəyini proqnozlaşdırmır".